ژاپن پارلمانی، مدنی قانونون گؤزدن گئچیریلمه‌سی و رشید اولما یاشینی ۲۰دن ۱۸ه دوشورولمه‌سی قانونونو تصدیق ائتدی.
کیودو آژانسینین خبرینه گؤره، پارلماندا قبول ائدیله‌ن قانونلا یئنی‌دن دوزنله‌نه‌جک مدنی قانون، ۲۰۲۲.جی ایلین آوریل آیین‌دا قوه‌یه مینه‌جک.
گؤزدن گئچیریله‌جک مدنی قانوندا رشید اولما یاشی ۱۸ اولاراق معین اولوناجاق، بئله‌لیکله، اؤلکه‌ده ۱۸ ایله ۲۰ یاشینداکیلار عائله‌لرین راضی‌لیغی اولمادان ائوله‌نه‌بیله‌جک.
مدنی قانوندا رشد ایله یاناشی، میللیت و پاسپورتلارلا باغلانتیلی اولانلار داخیل، ۲۲ باغلی قانون‌ گؤزدن کئچیریله‌جک، دیگر طرف‌دن اؤلکه‌ده ۲۰ یاشین‌دان کیچیکلره قارشی الکل، سیگار و قومار قاداغانی داوام ائد‌جک.
ژاپندا ۲۰ یاشین‌دان کیچیکلرین ائوله‌نمه‌لری اوچون عائله‌لرین راضی‌لیغی لازیم‌دیر.
اؤلکه‌ده کیشیلر ان ارکن ۱۸، قیزلار ایسه ۱۶ یاشین‌دا ائوله‌نه‌بیلیر.
بو دییشیکلیکله قیزلار اوچون ده قانونی ائولی‌لیک یاشی ۱۸ه چیخاریلاجاق.
اقتدارداکی لیبرال دموکراتیک پارتینین عضولری رشید اولما یاشینین آزالدیلماسی، یاشلانان جمعیتده دوشه‌ن دوغوم نیسبتلرینین ترسینه چئویره‌بیله‌جگینی مدافعه ائدیردی.
